หุ้นดาวโจนส์ปิดร่วงแรง/น้ำมันบวก/ทองลง
ดาวโจนส์ปิดร่วง 473.66 จุด นักลงทุนวิตกเงินเฟ้อ ด้านราคาน้ำมันเพิ่มขึ้น 36 เซนต์ ขณะที่ทองคำ ลบ 1.50 ดอลลาร์
12 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,269.16 จุด ลดลง 473.66 จุด หรือ -1.36% ดัชนี เอสแอนด์พี 500 ปิดที่ 4,152.10 จุด ลดลง 36.33 จุด หรือ -0.87% ดัชนีแนสแดค ปิดที่ 13,389.43 จุด ลดลง 12.43 จุด หรือ -0.09%
ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 11 พ.ค. เนื่องจากความวิตกกังวลเกี่ยวกับภาวะเงินเฟ้อในสหรัฐได้กดดันให้นักลงทุนเทขายหุ้นกลุ่มต่างๆเป็นวงกว้าง
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 36 เซนต์ ปิดที่ 65.28 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม เพิ่มขึ้น 23 เซนต์ ปิดที่ 68.55 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนมิถุนายน ลดลง 1.50 ดอลลาร์ ปิดที่ 1,836.10 ดอลลาร์ต่อออนซ์